|  |  |
| --- | --- |
| ГРБОВИ ЗА МЕМОРАНДУМ | **РЕПУБЛИКА СРБИЈА**  **АУТОНОМНА ПОКРАЈИНА ВОЈВОДИНА**  **ПОКРАЈИНСКИ СЕКРЕТАРИЈАТ ЗА**  **ВИСОКО ОБРАЗОВАЊЕ И НАУЧНОИСТРАЖИВАЧКУ ДЕЛАТНОСТ** |

На основу члана 11. раздео 13, члана 22, 23, 25. и 26. Покрајинске скупштинске одлуке о буџету Аутономне покрајине Војводине за 2025. годину (''Службени лист АПВ'', број: 57/2024 и 38/2025), члана 2. став 1. тачка 3. алинеја 3. и члана 5. Покрајинске скупштинскe одлукe о додели буџетских средстава за финансирање и суфинансирање програмских активности и пројеката у области високог образовања, студентског стандарда и научноистраживачке делатности у Аутономној покрајини Војводини („Службени лист АП Војводине", бр. 9/2021) и члана 4. Правилника о критеријумима за финансирање краткорочних пројеката од интереса за развој научноистраживачке делатности у Аутономној покрајини Војводини („Службени лист АП Војводине", бр. 41/2025), Покрајински секретаријат за високо образовање и научноистраживачку делатност расписује

**ЈАВНИ КОНКУРС**

**ЗА ФИНАНСИРАЊЕ КРАТКОРОЧНИХ ПРОЈЕКАТА ОД ИНТЕРЕСА ЗА РАЗВОЈ НАУЧНОИСТРАЖИВАЧКЕ ДЕЛАТНОСТИ У АУТОНОМНОЈ ПОКРАЈИНИ ВОЈВОДИНИ** **У 2025. ГОДИНИ**

1.

Покрајински секретаријат за високо образовање и научноистраживачку делатност (у даљем тексту: Секретаријат) финансираће краткорочне пројекте од интереса за развој научноистраживачке делатности у АП Војводини.

Циљ финансирања краткорочних пројеката јесте унапређивање квалитета научноистраживачке делатности, научних резултата и инфраструктуре, као и повећање ефективности у њиховој примени.

Овим конкурсом и финансијским планом Секретаријата предвиђено је да се издвоји укупно **20.000.000,00 динара**, при чему је максималан износ по пројекту ‒ **2.000.000,00 динара**. Финансијске обавезе реализоваће се у складу с могућностима буџета АП Војводине.

2.

Конкурс је отворен од **22. августа** до **12. септембра 2025. године.**

3.

Право учешћа на конкурсу имају регистроване научноистраживачке организације с територије АП Војводине, у складу са Законом о науци и истраживањима.

У извођењу пројеката могу учествовати сви истраживачи с територије АП Војводине. Истраживачи морају да буду регистровани у обједињеном националном информационом систему научноистраживачке делатности еНаука или Картону научног радника.

Истраживачки тим мора имати најмање 4, а највише 8 реализатора.

Рок за реализацију пројекта јесте најдуже 12 месеци.

4.

Критеријими, поступак за избор и услови за учешће у извођењу пројеката ближе су одређени Правилником о критеријумима за финансирање краткорочних пројеката од интереса за развој научноистраживачке делатности у Аутономној покрајини Војводини (у даљем тексту: Правилник).

Образац пријаве, као и Правилник, могу се преузети на званичној интернет страници Секретаријата (<https://apv.visokoobrazovanje.vojvodina.gov.rs/konkursi/>).

Пријаве и потребна документација у једном примерку се подносе на Писарници, с назнаком „Пријава за финансирање краткорочних пројеката”, на адресу:

Покрајински секретаријат за високо образовање и научноистраживачку делатност

Булевар Михајла Пупуна 16

21101 Нови Сад

као и у електронској форми (у .xlsx формату) на имејл: [aleksandar.mihajlov@vojvodina.gov.rs](mailto:aleksandar.mihajlov@vojvodina.gov.rs).

Секретаријат ће разматрати само пријаве које су у складу с јавним конкурсом и Правилником.

Контакт особа за додатне информације:

Aлександар Михајлов

имејл: [aleksandar.mihajlov@vojvodina.gov.rs](mailto:aleksandar.mihajlov@vojvodina.gov.rs)